**Zasadanie Obecného zastupiteľstva v Sihelnom**

**Z á p i s n i c a**

**zo zasadania obecného zastupiteľstva v Sihelnom**

**konaného dňa 5. 3. 2021 o 1530 hodine**

**v zasadačke OcÚ Sihelné**

**Zápisnica**

**zo zasadania obecného zastupiteľstva**

**konaného dňa 5. 3. 2021 1530 v zasadačke OcÚ Sihelné**

**Prítomní:**

Mgr. Ľubomír Piták, Bc. Anna Luscoňová, Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň,

František Mazurák, Mgr. Ľubomíra Nováková, Mgr. Anton Vnenčák

**Neprítomní:**

**Ostatní prítomní:**

**PROGRAM:**

1. Otvorenie
2. Kontrola uznesení
3. Prehľad a správy kontrolóra o vykonaných kontrolách za obdobie IV. štvrťroka 2020
4. Polročná správa a vyhodnotenie plánu kontrolnej činnosti hlavnej kontrolórky za obdobie od júna do decembra 2020
5. Rôzne
6. Interpelácia poslancov
7. Záver

**1. Otvorenie zasadnutia**

Na úvod starosta obce Mgr. Ľubomír Piták privítal poslancov na zasadaní Obecného zastupiteľstva a oboznámil prítomných s programom zasadnutia. Za overovateľov zápisnice navrhol poslancov Mgr. Ľubomíru Novákovú a Mgr. Antona Vnenčáka, za zapisovateľku Mgr. Alenu Vojtašákovú. K uvedenému programu neboli žiadne pripomienky, preto starosta nechal za uvedený program hlasovať. Program bol jednomyseľne schválený. Poslanci, ktorí schvaľujú program rokovania:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**2. Kontrola uznesení**

Na poslednom zasadaní bolo uložené zistiť záujem dôchodcov o donášku stravy. Toto uznesenie nebolo splnené z dôvodu pandémie. Druhé uznesenie bolo pripraviť materiály k problematike odpadov. Náklady za odpad za rok 2019 boli v sume 36 636,53 €, náklady za odpad v roku 2020 predstavujú sumu 44 361,72 € a vzrástli oproti predchádzajúcemu roku o vyše 7700 €. Uznesenie o návrhu VZN 1/2020 z minulého zastupiteľstva je platné a zvyšuje sa cena na **18,00 €** za m3 komunálneho odpadu. Na vývoj ceny komunálneho odpadu má vplyv aj miera triedenia odpadov, ktorá sa v našej obci pohybuje na úrovni približne 31 percent. Čím je viacej pretriedený odpad, tým je menšia celková cena za komunálny odpad.

Celkové náklady na ZKO a objemový odpad sú zverejňované na stránke obce Sihelné.

**3. Prehľad a správy kontrolóra o vykonaných kontrolách za obdobie IV. štvrťroka 2020**

Hlavná kontrolórka Obce Sihelné predložila a oboznámila poslancov OZ s prehľadom a správach o vykonaných kontrolách za obdobie IV. štvrťroka 2020, ktoré sú v prílohe zápisnice. Prehľad kontrolóra Obce Sihelné o vykonaných kontrolách za obdobie IV. štvrťroka 2020 v prílohe zápisnice.

**Súpis najvyšších a najzaujímavejších príjmov a výdavkov obce za IV. štvrťrok** **príjem**  výnos dane od štátu október: 68 407 € november: 74 459 €, 46 494 €, 2 531 €,

december: 75 068 €

vyúčtovanie COVID I. vlna 3 744,92 €, 3 918, 09 €

Projekt nová kotolňa pri CZŠ 409 192,11 €

**Odkúpenie pozemku od obce:**

Randiaková 122,84 €

**Výdavky**

Bauing/ stavebný dozor 2 880,00 €

Fa/Sivka 695,75 €

ENERGOS, mandátna zmluva externý manažment 1 306,68 €

Vitamíny D3, pre dôchodcov 100 ks 625,00 €

Jagelka/ dovoz kamenivo 2 669,88 €

Dodávka a montáž kotolne 42 048,07 €

Stavebný dozor za október, rekonštrukcia kotolne 3 840,00 €

Dodávka a montáž kotolne 430 728,58 €

Grígeľ/drevené pelety 1 724,80 €

CZ/Pellety 21 480 kg 4 897,44 €

ENERGOS, mandátna zmluva externý manažment 1 489,62 €

Fa/Sivka 814,00 €

Jagelka/ dovoz kamenivo 1 096,13 €

Zabezpečenie verejného obstarávania 1 000,00 €

Uloženie odpadu Ružomberok 1 425,49 €

Rabčan, obecné služby - odpad 1 593,80 €

Chudják Peter, oprava Škoda Octavia 570,00 €

CDP IVORY, peletky do MŠ 5 016,00 €

MIKONA s.r.o, demontáž a montáž kolesá, gumy traktor 1 383,90 €

Technické služby Námestovo 1 602,08 €

Fa/Sivka 693,00 €

MŠ/ nákup hračiek 636,21 €

Oprava mraziaceho boxu v Dom smútku 651,60 €

Oprava mraziaceho boxu v Dom smútku 210,00 €

Auditorské služby 840,00 €

Sihelník + obecný kalendár 600 ks 1 296,00 €

Príspevková org. práce na ulici Lengy 4 050,00 €

Technické služby Námestovo 1 455,07 €

Rabčan, obecné služby - odpad 1 484,60 €

Fa/Sivka 569,25 €

**Poskytnuté príspevky**

Dôchodci 211,61 €

**Správa z kontroly pridelenia a zúčtovania dotácií prideleným organizáciám, združeniam a jednotlivcom z rozpočtu obce za rok 2020**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 1. 1. 2021 do 30. 6. 2021 schválený uznesením č. E/6 zo dňa 18. 12. 2020 predkladám správu z kontroly pridelenia a zúčtovania dotácií prideleným organizáciám, združeniam a jednotlivcom z rozpočtu obce za rok 2020

**Kontrolovaný objekt:** Obecný úrad Sihelné

**Kontrola bola zrealizovaná za obdobie:** od 1. 1. 2020 do 31. 12. 2020

**Cieľom kontroly:** kontrola zákonnosti, účinnosti, hospodárnosti a efektívnosti poskytnutých účelových dotácii právnickým a fyzickým osobám z rozpočtu obce v roku 2020. Kontrola poskytovania a vyúčtovania dotácii na verejnoprospešné účely pre jednotlivé organizácie s dôrazom na ustanovenia príslušného VZN

**Kontrolou bolo zistené:**

Podmienky poskytovania dotácii – upravuje § 7 zákona č. 583/2004 Z. z. o rozpočtových pravidlách územnej samosprávy v z. n. p.. Obec v súlade so zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z. n. p. (ďalej len „zákon o rozpočtových pravidlách územnej samosprávy“) môže poskytovať zo svojho rozpočtu dotácie, ktoré sú určené:

- právnickým osobám, ktorých zakladateľom je obec,

- inej obci alebo VÚC,

- právnickej osobe a fyzickej osobe – podnikateľovi, ktoré majú sídlo alebo trvalý pobyt na území obce alebo ktoré pôsobia, vykonávajú činnosť na území obce alebo poskytujú služby obyvateľom obce.

Vo všeobecnosti platí, že ustanovenie § 7 ods. 4 Zákona o RPÚS umožňuje obci poskytovať dotácie za podmienok ustanovených všeobecne záväzným nariadením obce (ďalej len „VZN“) len na podporu všeobecne prospešných služieb, všeobecne prospešných alebo verejnoprospešných účelov, na podporu podnikania a zamestnanosti právnickej osobe a fyzickej osobe – podnikateľovi, ktorí majú sídlo alebo trvalý pobyt na území obce, ktoré pôsobia, vykonávajú činnosť na území obce, alebo poskytujú služby obyvateľom obce. V zmysle citovaného zákona je obec povinná finančné prostriedky rozpočtovať na príslušný rozpočtový rok podľa účelu použitia. Dotácie podliehajú ročnému zúčtovaniu, ktoré je prijímateľ finančných prostriedkov povinný predložiť poskytovateľovi dotácie v zmluvne dojednanom termíne, v ktorom boli finančné zdroje poskytnuté a účelovo použité.

Obecné zastupiteľstvo dňa 16. 12. 2016 uznesením č. E/5. schválilo VZN č. 2/2016 o podmienkach poskytnutia dotácií z prostriedkov obce Sihelné. Účelom tohto nariadenia je stanoviť podmienky, vymedziť okruh subjektov a upraviť postup pri poskytovaní dotácií z prostriedkov Obce Sihelné. Obec poskytuje dotácie na všeobecne prospešné služby a na verejnoprospešné účely na základe tohto všeobecne záväzného nariadenia. Podľa tohto nariadenia o poskytovaní dotácií z rozpočtu obce i dohody o poskytnutí dotácie sú organizácie a združenia povinné použiť dotáciu na požadovaný účel a zúčtovať ju obecnému úradu najneskôr do 31. 1. ďalšieho roka.

*Odporúčanie :*

Vo VZN sú ustanovené základné a zásadné podmienky, ktoré musia splniť všetci žiadatelia o poskytnutie dotácie, a to bez ohľadu na vecné vymedzenie, účel poskytnutia dotácie a jej výšku. Žiadosti o pridelenie dotácii by mali byť vypísané podľa prílohy VZN č. 2/2016 musí byť písomná, zverejnená na web stránke, mala by obsahovať najmä:

- presnú identifikáciu žiadateľa; u fyzických osôb – meno, priezvisko a adresu trvalého bydliska, číslo občianskeho preukazu, resp. rodné číslo, u právnických osôb – názov, označenie a sídlo organizácie v súlade s označením v príslušnom registri (napr.

- pri žiadosti o dotáciu na konkrétnu akciu − stručná charakteristika akcie a podrobný rozpočet finančných prostriedkov použitých na akciu (rozpis predpokladaných výdavkov a príjmov) a pod.,

**Príspevok drobnej prevádzke** bol zahrnutý v rozpočte obce na rok 2020 v sume 85 825 €, na celoročné hospodárenie v príspevkovej organizácie. Po prvej úprave rozpočtu bol príspevok znížený o -10 000 € v celkovej sume 75 825 €. Príspevok drobnej prevádzke bol v skutočnosti vyplatený len v sume 63 900 €. Každoročne príspevková organizácia dáva podrobné vyúčtovanie Obecnému zastupiteľstvu.

**Príspevok na školský klub pri CZŠ** bol zahrnutý v rozpočte obce na rok 2020 na základe žiadosti v sume 11 520 €, ktorá bola odsúhlasená na Obecnom zastupiteľstve dňa 21. 10. 2019 a bola vyplácaná každý mesiac v sume 960 € na účet zriaďovateľa CZŠ.

Na základe žiadosti na Obecné zastupiteľstvo zo dňa 15. 11. 2019, bola navýšená táto suma o 1 348,56 € pre pracovníka ako odchodné do dôchodku.

**Príspevok pre CZŠ o vyčlenenie finančných prostriedkov** z podielových daní pre záujmovú činnosť na rozpočtový rok 2020 bol zahrnutý v rozpočte obce na základe žiadosti, ktorá bola odsúhlasená na Obecnom zastupiteľstve 15. 11. 2019. Transfer v sume 1 470 € nebol vyčerpaný z dôvodu pandémie COVID 19.

**Príspevok Spišskej charite na sociálnu službu,** na základe zmluvy o poskytnutí finančného príspevku na prevádzku poskytovanej soc. služby - denný stacionár zo dňa 17. 12. 2019, v ktorej je zahrnutý príspevok v sume 534,72 € na denný stacionár v Námestove, ktorý bol vyplatený 10. 1. 2020. Vyúčtovanie je súčasťou účtovníctva.

**Príspevok požiarnikom** v sume 1 500 €, na základe žiadosti, ktorá bola odsúhlasená dňa 13. 12. 2019 na Obecnom zastupiteľstve. Príspevok bol vyúčtovaný bločkami v sume 204,80 €, nebol vyčerpaný celý príspevok.

**Príspevok schválenej dotácie pre 0FK (obecný futbalový klub)**

**Zostatok na účte k 31. 12. 2019** 421,42 €

Príjem od obce, dotácia 2 000,00 €

Príjem futbalový zväz 1 498,48 €

Výdavky - 3 070,75 €

**Zostatok na účte k 31. 12. 2020** 849,15 € Poskytnutá dotácia 0ŠK- Sihelné je zasielaná na účet OŠK je vyúčtovaná prvotnými dokladmi, ktoré sú k nahliadnutiu na obecnom úrade.

**Príspevok na dopravu futbalistov**

Faktúry na dopravu futbalistov sú zasielané obecnému úradu na úhradu podľa zápasov a v časovom harmonograme. Celková suma uhradených faktúr za rok 2020 je 531,60 €. **Príspevky neziskovým organizáciám**

**Príspevok pre klub dôchodcov v Sihelnom** v sume 700 €, na základe žiadosti, ktorá bola odsúhlasená na Obecnom zastupiteľstvo dňa 13. 12. 2019. Príspevok bol vyúčtovaný v sume 333,24 €, nebol vyčerpaný.

**Príspevok pre eRko** v sume 700 €, bol na základe žiadosti, ktorá bola odsúhlasená na Obecnom zastupiteľstve dňa 13. 12. 2019.

Príspevok bol na ubytovanie detí, letný tábor v sume 702 €, prečerpanie príspevku o 2 €. Vyúčtovanie je súčasťou účtovníctva.

**Príspevok stolnotenisovému oddielu** v sume 200 €, bola podaná žiadosť na Obecné zastupiteľstvo dňa 13. 12. 2019. Príspevok bol vyúčtovaný v sume 80,70 €, nebol prečerpaný.

**Príspevok pre akciu prechod Sihelnianskym chotárom, bežky** v sume 250 €, bola podaná žiadosť na Obecné zastupiteľstvo dňa 13. 12. 2019. Príspevok bol vyúčtovaný bločkami v sume 171,06 €, nebol prečerpaný.

Konštatujem, že pri čerpaní dotácií schválených obecným zastupiteľstvom výška pridelených dotácii bola dodržaná, niektoré organizácie nevyužili poskytnuté dotácie, prípadne ich nevyčerpali v stanovenej sume z dôvodu pandémie COVID 19. Dotácie, ktoré boli čerpané sú vyúčtované prvotnými dokladmi, faktúrami a sú súčasťou účtovníctva na obecnom úrade.

Dátum vyhotovenia správy: v Sihelnom dňa 3. marca 2021

**Správa z kontroly pokladničnej hotovosti k 31. 12. 2020**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 1. 1. 2021 do 30. 6. 2021 schválený uznesením č. E/6 zo dňa 18. 12. 2020 predkladám správu z kontroly pokladničnej hotovosti k 31. 12. 2020

**Termín kontroly:** od 9. 2. 2021 do 15. 2. 2021

**Kontrola bola zrealizovaná za obdobie**: od 1. 1. 2020 do 31. 12. 2020

**Kontrolovaný objekt:** Obecný úrad

**Cieľom kontroly:** bolo zistiť, či postup kontrolovaného subjektu pri vedení a nakladaní s pokladničnou hotovosťou, príjmov a výdavkov pokladne vo vybratom období bol v súlade so všeobecne záväznými právnymi predpismi a internými predpismi.

**Kontrola bola zameraná:**

- kontrola príjmových a výdavkových dokladov (ďalej len „PPD, VPD“)

- dodržiavanie limitu pokladničnej hotovosti **Kontrolou bolo zistené:** pokladničnú hotovosť vyberajú v pokladni školskej jedálne, výberu dane, overovanie listín, matrika, rozhlas, stavebný úrad, výberu dane a poplatkov, príspevková organizácia **Príjem hotovosti do pokladne pozostával z týchto platieb** - príspevková org. vyberá poplatky: nájomné za nebytové priestory PZ, KD, svadobka, obrusy, byty a služby s tým spojené, poplatky za vodu, stroje, poplatky za prenájom náradia, kataster, prejazd Veselovskou cestou, odkúpenie pozemkov od obce

- výber správnych poplatkov: osvedčenie podpisu a osvedčenie podpisu na listine, stavebné povolenie, dodatočné povolenie stavby, návrh na vydanie kolaudačného rozhodnutia, stavebný úrad, verejné priestranstvo, rozhlas

- výber daní a poplatkov: daň z nehnuteľnosti, poplatok za psa, odpady, trvalý pobyt, súpisné čísla, poplatok za údržbu cintorína, cintorínsky poplatok, smetná nádoba, poplatok za ubytovanie

- školská jedáleň: nákup spotrebného materiálu - zodpovedný za dotáciu pokladne a odvody pokladne na účet je starosta obce

Možno konštatovať, že príjem do pokladne bol v roku 2020 obmedzený z dôvodu pandémie COVID 19. Neboli využité priestory na prenájom PZ, KD, svadobka. Výber správnych poplatkov je tiež poznačený pandémiou.

**Výdavok v hotovosti z pokladne pozostával z týchto platieb** - vyplatenie transferov neziskovým organizáciám bolo len čiastočné, lebo celý rok bol COVID 19 a nekonali sa akcie, na ktoré mali byť použité fin. prostriedky, reprezentačné, stravné na akcie stretnutie starostov, vládnych predstaviteľov, voľby do NR, nákupy materiálu, dvere, tankovanie, čistiace potreby do KD, OcÚ, ŠJ, parkovacia karta, školenia, cestovné výdavky na školenie, súčiastky do strojov a aut, mazivá, kvapaliny, poštovné, výpis z registra trestov, reklamné predmety s logom, kúpne zmluvy pozemkov, dezinfekcia, látky na šitie rúšok, ochranné pomôcky, kancelárske potreby, letné gumy, parkovacie poplatky, výmena filtrov JCB, osvedčenia o STK, rôzne spotrebný materiál do MŠ a ŠJ, chemikálie, smútočné vence, plávajúca podlaha do bytu, vstupné prehliadky a iné...

Zostatok z vedenia pokladne príspevkovej org. z hlavnej činnosti v pokladni neboli, finančné prostriedky a zostatok z pokladne vedľajšej činnosti boli odvedené v sume 1 594,27 €na účet príspevkovej org. V rozpočtovej organizácii bola pokladňa vynulovaná a odvedené peniaze z pokladne výberu daní a poplatkov, administratívnych poplatkov na účet obce. V decembrovej pokladni boli vyplatená dotácia jednote dôchodcom. Pokladničné doklady sú očíslované chronologicky za sebou podľa poradia. Číselné označenia týchto dokladov na seba nadväzujú, je tiež rozlíšené či ide o príjem alebo výdaj, ku každému dokladu zodpovedná pracovníčka pripája svoj podpis. Podľa vnútroorganizačnej smernice č. 8/2015 o zásobách a pokladnici v účtovnej jednotke neboli prekročené limity pokladničnej hotovosti v rozpočtovej org., ktorý je stanovený vo výške 1 500 €, ale nákup materiálu cez pokladňu, ktorý je stanovený v sume 500 € bol prekročený. Vedenie pokladnice upravuje zákon č. 431/2002 Z. z. o účtovníctve v znení neskorších predpisov. Zberný účtovný doklad sa môže vystavovať za každý deň alebo za dlhšie obdobie, najviac však za jeden kalendárny mesiac. Ku kontrole boli predložené pokladničné doklady za obdobie 1/2020 – 12/2020. Dátum vyhotovenia správy: v Sihelnom dňa 9. 2. 2021

**Prehľad pokladničnej hotovosti v rozpočtovej org. v roku 2020**

|  |  |  |  |
| --- | --- | --- | --- |
| **Mesiac** | **Príjem** | **Výdaj** | **Zostatok** |
| Január | 4 573,07 | 4 541,41 | 31,66 |
| Február | 3 427,50 | 3 457,78 | 1,38 |
| Marec | 3 757,90 | 3 757,86 | 1,42 |
| Apríl | 3 036,71 | 2 513,17 | 571,87 |
| Máj | 4 839,95 | 5 327,78 | 495,77 |
| Jún | 2 663,57 | 3 179,08 | 56,36 |
| Júl | 4 115,03 | 3 770,91 | 400,48 |
| August | 5 484,98 | 5 530,25 | 355,21 |
| September | 4 324,93 | 3 978,18 | 701,96 |
| Október | 4 391,39 | 4 984,72 | 108,63 |
| November | 4 439,50 | 4 545,25 | 2,88 |
| December | 4 791,32 | 4 794,20 | 0,00 |
| **Spolu** | **49 845,85** | **49 845,85** | **0,00** |

**Správa z kontrola došlých (dodávateľských) faktúr a bezhotovostných finančných operácií za rok 2020**

Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 30. 6. 2020 do 31. 12. 2020 schválený uznesením č. E/3 zo dňa 12. 6. 2020 predkladám správu z kontroly čerpania finančných prostriedkov za územný plán obce

**Kontrolovaný objekt:** Obecný úrad Sihelné

**Kontrola bola zrealizovaná za obdobie:** od 1. 1. 2020 do 31. 12. 2020

**Cieľom kontroly:** bolo zistiť, či postup kontrolovaného subjektu vo vybranom období bol v súlade so všeobecne záväznými právnymi predpismi a internými predpismi so zameraním na dodržiavanie hospodárnosti, efektívnosti a účinnosti pri hospodárení s finančnými prostriedkami obce.

**Kontrolou bolo zistené:**

Kontrola bola zameraná:

- kontrola dodržiavania zákonnosti pri zabezpečení finančnej kontroly finančných operácií a ich častí podľa zákona č. 357/2015 Z.z. o finančnej kontrole a audite

- kontrola účtovných dokladov (došlých faktúr)

- kontrola povinného zverejňovania v zmysle zákona č. 211/2000 Z. z. o slobodnom prístupe k informáciám

Doklady predložené ku kontrole:

- kniha došlých faktúr - rok 2020

- účtovné doklady

- vystavené objednávky

**Dodávateľské, došlé faktúry :**

Dodávateľské faktúry sú evidované v knihe došlých faktúr a ukladané sú chronologicky po jednotlivých mesiacoch, majú svoje evidenčné číslo. Faktúry sú vyhotovované na základe platných zmlúv, písomných objednávok, ale tiež telefonicky alebo cestou obchodných zástupcov resp. osobne starostom obce. Faktúry sú preplácané postupne, s dodržaním dátumu splatnosti. U dodávateľských faktúr je prevádzaná základná finančná kontrola došlých faktúr ako vnútorná administratívna kontrola v súlade s § 6 a § 8 zákona, s podpismi zodpovedných pracovníkov podľa zákona č. 357/2015 Z.z. o finančnej kontrole a audite. Pri jednotlivých faktúrach sú priložené likvidačné listy. Doručené dodávateľské faktúry za vykonané práce a služby sú v podateľni označené pečiatkou „došlo“ (bez uvedenia čísla z centrálnej evidencie pošty, bez vyznačenia počtu príloh a podpisu zodpovedného zamestnanca), niektoré faktúry sú doručované od dodávateľov aj priamo ekonómke. Všetky dodávateľské faktúry z podateľne prevezme zodpovedná zamestnankyňa ekonomického oddelenia, ktorá prijaté faktúry zaeviduje do knihy došlých faktúr, vyznačí dátum prijatia a tiež poradové číslo z knihy došlých faktúr. Súčasne k jednotlivým faktúram priloží objednávku, vyplnený „krycí list“, dátum úhrady a „platobný poukaz“, na ktorých je podpis ekonómky, podpis starostu, ktorý vykonal kontrolu finančnej operácie alebo jej časť. Faktúry a objednávky sú vystavené na internetovej stránke obce, ale s časovým posunom. Celkový počet zaevidovaných faktúr k 31. 12. 2020 je s poradovým číslom 453 v celkovej sume 742 014,72 €, z nich 10 bolo vyplatených po dátume 31. 12. 2020 a evidujú sa v súpise záväzkov, ale v sledovanom období sú už uhradené. Ich hodnota je v sume 4 492,34 €. Najvyššie sumy, ktoré boli uhradené:

WORK stav s.r.o. práce na chodníkoch 15 036,00 €

LUMICOM s.r.o. oprava bytu 215 13 102,78 € Bandík/oteplenie KD 11 374,91 €

BAUING Slovakia, s.r.o. dodávka a montáž kotolne 430 728,58 €

Hegas s.r.o. dodávka a montáž kotolne 42 048,07 €

Kontrolovaný subjekt v sledovanom období, vzhľadom na fakturované ceny za tovary a služby, použil priamy nákup bez aplikovania postupov zákona o verejnom obstarávaní. V prípade dodávky a montáže kotolne pri základnej škole bolo aplikované verejné obstarávanie formou výzvy na predkladanie ponúk, odsúhlasené Obecným zastupiteľstvom. V kontrolovanom období nebolo zistené uhradenie poplatkov z omeškania uplatnenia platieb uplatnených zo strany dodávateľských subjektov za oneskorené uhradenie faktúr.

Dátum vyhotovenia správy: v Sihelnom dňa 3. 2. 2021

**Správa z kontroly plnenia uznesení Obecného zastupiteľstva v Sihelnom za roku 2020**  Podľa ustanovenia § 20 ods. 5 písm. a) zákona číslo 357/2015 Z. z. o finančnej kontrole a audite (ďalej len „zákon o finančnej kontrole“) a jeho platnom znení, § 18d ods. 2 písm. a) zákona č. 369/1990 Zb. o obecnom zriadení v znení neskorších zmien a doplnkov „Plánom kontrolnej činnosti kontrolóra“ na obdobie od 30. 6. 2020 do 31. 12. 2020 schválený uznesením č. E/3 zo dňa 12. 6. 2020 predkladám správu z kontroly plnenia uznesení Obecného zastupiteľstva za rok 2020

**Kontrola bola zrealizovaná za obdobie**: rok 2020 **Cieľom kontroly:** bolo zistiť plnenie uznesení Obecného zastupiteľstva v Sihelnom za rok 2020

**Kontrolou bolo zistené:**

Uznesenie zo dňa 6. 3. 2020

- pozvať vlastníkov pozemkov ohľadom vytvorenia novej ulice a trasy vodovodu od KD smerom na Lengy - uznesenie nesplnené z dôvodu COVID 19

- pozvať na budúce zastupiteľstvo pracovníkov OVS, a. s. a právničku s cieľom ďalšieho postupu spoločného využívania vodných zdrojov - uznesenie nesplnené z dôvodu COVID 19

- poslať upomienky neplatičom v bytovej jednotke 485 a 215 - uznesenie splnené

Uznesenie zo dňa 21. 6. 2020

- ozvať na budúce zastupiteľstvo zástupcu firmy Work stav s.r.o. - uznesenie splnené - určiť najväčším neplatičom bytových jednotiek 485 a 215 lehoty dokedy majú uhradiť svoje nedoplatky, lebo bude s nimi ukončený nájomný vzťah z dôvodu porušenia nájomnej zmluvy s Obcou Sihelné - uznesenie splnené Uznesenie zo dňa 25. 9. 2020 - kontaktovať sa s Ing. Arch. Barčiakom ohľadom dokončenia Územného plánu obce Sihelné – uznesenie splnené - pozisťovať možnosť fungovania donáškovej služby v obci Sihelné pre dôchodcov – uznesenie splnené Uznesenie zo dňa 18. 12. 2020 - zistiť záujem dôchodcov o donášku obedov do konca januára – uznesenie nesplnené pre COVID 19

- pripraviť na budúce zastupiteľstvo materiály k problematike odpadov – uznesenie splnené

Dátum vyhotovenia správy: v Sihelnom dňa 8. 02. 2021

Poslanci, ktorí berú na vedomie prehľad a správy o vykonaných kontrolách:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**4. Polročná správa a vyhodnotenie plánu kontrolnej činnosti hlavnej kontrolórky za obdobie od júna do decembra 2020**

Hlavná kontrolórka Obce Sihelné vyhodnotila plán kontrolnej činnosti za obdobie od júna do decembra 2020, ktorá je v prílohe zápisnice.

Poslanci, ktorí berú na vedomie správu a vyhodnotenie plánu kontrolnej činnosti:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**5. Rôzne**

**1. Majetkové priznanie za rok 2020, starostu obce, Mgr. Ľubomíra Pitáka**

Starosta obce Mgr. Ľubomír Piták oboznámil poslancov so svojím majetkovým priznaním. Poslanci ktorí berú na vedomie majetkové priznanie:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**2. Žiadosť Andreja Chudiaka, Sihelné 215/7, o predlženie nájomnej zmluvy na dva roky**

Poslanci, ktorí súhlasia s predlžením nájomnej zmluvy na dva roky:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**3. Žiadosť Lýdie Bujnovej, Sihelné 485/6, o predlženie nájomnej zmluvy na dva roky**

Poslanci, ktorí súhlasia s predlžením nájomnej zmluvy na dva roky:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**4. Žiadosť Záhumenského Martina, Sihelné 599, o prenájom bytu v bytovom dome 485**

Poslanci, ktorí súhlasia s prenájmom bytu na jeden rok:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**5. Žiadosť Zuzany Grobarčíkovej, Rabčice 538, o prenájom bytu**

Poslanci, ktorí neschvaľujú prenájom, nakoľko nie je už voľný byt:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**6. Žiadosť Ľuboša Staša, Sihelné 551, o opravu výtlku pri rodinnom dome**

Starosta uviedol, že je to nahlásené na správe ciest.

Poslanci, ktorí berú na vedomie túto žiadosť:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**7. Vybudovanie detského ihriska v sume 50 000 € a finančnú spoluúčasť v sume 10 %**

Starosta by chcel vybudovať detské ihrisko na nižnom konci dediny.

Poslanci, ktorí súhlasia s projektom na vybudovania ihriska a finančnou spoluúčasťou:

Jozef Brišák, Mgr. Oľga Hajdučáková, Dáša Chudiaková, Mgr. art. Peter Kolčák, Martin Kovalíček, Mgr. Ľubomír Luscoň, František Mazurák, Mgr. Ľubomíra Nováková, Mgr. Anton Vnenčák

**Interpelácia poslancov**

Starosta oboznámil poslancov, že od minulého zastupiteľstva sa začal prerábať byt, v ktorom bývala rodina Habinová, tiež sa plánujú vymeniť strešné okna v bytovke 485. Doplnili sa prípojky rozhlasu v tých častiach, kde nahlásili, že je slabo počuť. V priestoroch MŠ, vedľa kotolne majú zakúpenú futbalisti sušičku s práčkou. Začali sme opravovať sprchu so záchodmi, chceli by sme vytvoriť pre futbalistov vlastné priestory. Na jar by sme chceli začať prístavbu požiarnej zbrojnice, na ktorú sme dostali dotáciu 30 000 €. V spodnej časti by bola garáž na Tatru, vo vrchnej časti spoločenská miestnosť a dve sprchy pre zasahujúcich hasičov.

Tento rok by sme chceli pripojiť vodovodnou prípojkou obyvateľov za dedinou. Tiež pokračovať s chodníkmi smerom od kostola dole, ale všetko sa odvíja od finančných prostriedkov.

Poslanci sa spýtali starostu, ako je to s testovaním v našej obci. Starosta uviedol, že každé testovanie je riadne vyúčtované a zaslané na okresný úrad. Za každého otestovaného človeka dostáva obec 5 €. Starosta obce nemá nič platené za testovanie. Čo sa týka dobrovoľníkov, zdravotníkov, ktorí môžu brať odbery sú presne špecifikovaní cez nariadenia. K zapisovaniu chodí jeden pracovník z obecného úradu a jeden dobrovoľník, ktorý sa prihlásil. Je to citlivá oblasť, lebo sa pracuje s osobnými údajmi. Ak starostovi zavolajú, že majú záujem pracovať pri testovaní, nemá problém vystriedať dobrovoľníkov.

Z prostriedkov, ktoré sme ušetrili z testovania boli zakúpené rúška pre dôchodcov, dezinfekcia a zajtra pri testovaní budú rozdávané každému účastníkovi respirátory.

Poslanci sa opýtali na pani Habinovú, či pracuje na obecnom úrade. Pani Habinová je zamestnaná na Obecnom úrade na pol roka z projektu Úradu práce a dostali sme na ňu peniaze. Robí čiastočné zmluvy k cintorínom. Postup bol taký, že Úrad práce nám dal zoznam uchádzačov o zamestnanie, ktorí by mohli pracovať v administratíve. Týchto uchádzačov sme obvolali a o prácu mala záujem len pani Habinová, ktorá bola prijatá na pol roka.

Poslanec Martin Kovalíček sa opýtal, ako to je s rozširovaním cintorína. Starosta viedol, že pôvodné zmluvy sa posunuli právničke na prepracovanie, lebo sa zmenili aj vlastníci. Plocha, ktorú chce obec odkúpiť na cintorín sa rozdelila na dve zmluvy, aby sa to mohlo skôr vysporiadať, keďže tam bude menej vlastníkov.

Poslanec Martin Kovalíček, by chcel tlmočiť podnet občanov na palety so zámkovou dlažbou za budovou MŠ. Už je z nich strhnutá fólia a stáva sa to nebezpečné pre deti, ktoré sa tam chodia hrať. Navrhol ohradiť tieto palety a pripevniť tabuľu zákaz vstupu.

Starosta povedal, že palety oplotí.

Poslanec Martin Kovalíček sa opýtal, že si všimol v rozpočte obce položku nákup auta, či sa plánuje kúpiť nové auto.

Starosta povedal, že Oktávia ma najazdené cez 340 000 km a nevie koľko ešte vydrží aj keď sa pravidelne vykonáva servis. Určite by chcel vybrať auto s poslancami.

Poslanec Jozef Brišák sa opýtal, ako je to s cestou na Oravské Veselé. Čo sa týka cesty na Oravské Veselé, dal som urobiť geometrický plán a vymerať cestu. Na základe tohto geometrického plánu je potrebné urobiť jednoduchý projekt na územné konanie, aby obec nadobudla vzťah k telesu vozovky.

Mgr. Oľga Hajdučáková si všimla, že chýba tabuľa začiatok a koniec obce. Starosta povedal, že je to už nahlásené na správe ciest.

Poslankyňa Dáša Chudiaková sa opýtala, či sa dezinfikujú priestory medzi jednotlivými pohrebmi. Medzi pohrebmi sa priestory dezinfikujú.

Mgr. Ľubomíra Nováková .............................................

Mgr. Anton Vnenčák .............................................

Zapísala:

Mgr. Alena Vojtašáková .............................................

Mgr. Ľubomír Piták

starosta obce

**Uznesenia**

**zo zasadania Obecného zastupiteľstva obce Sihelné,**

**ktoré sa uskutočnilo**

**dňa 5. 3. 2021 o 1530 hodine v zasadačke OcÚ Sihelné**

**O b e c n é z a s t u p i t e ľ s t v o**

**A. Berie na vedomie**

1. Majetkové priznanie za rok 2020 starostu obce Mgr. Ľubomíra Pitáka

2. Polročnú správu a vyhodnotenie plánu kontrolnej činnosti hlavnej kontrolórky za obdobie od júna do decembra 2020

3. Prehľad a správy kontrolóra o vykonaných kontrolách za obdobie IV. štvrťroka 2020

4. Žiadosť Ľuboša Staša, Sihelné 551, o opravu výtlku pri rodinnom dome

**E. Schvaľuje**

1. Program rokovania obecného zastupiteľstva

2. Žiadosť Andreja Chudjaka, Sihelné 215/7, o predlženie nájomnej zmluvy na dva roky

3. Žiadosť Lýdie Bujnovej, Sihelné 485/6, o predlženie nájomnej zmluvy na dva roky

4. Žiadosť Martina Záhumenského, Sihelné 599, o prenájom bytu v bytovom dome 485 na jeden rok

5. Vybudovanie detského ihriska v sume 50 000 € a finančnú spoluúčasť v sume 10 %

**F. Neschvaľuje**

1. Žiadosť Zuzany Grobarčíkovej, Rabčice 538, o prenájom bytu

Mgr. Ľubomír Piták

starosta obce